 Malakaị 3  Lee! M na-ezite onye ozi m, ọ ga-edozikwa ụzọ nihu m. Na mberede, ezi Onyenwe unu, bụ onye unu na-achọ, ga-abịa nụlọ nsọ Ya, ya na onye ozi nke ọgbụgba ndụ ahụ, onye unu nwere mmasị na ya. Lee! Ọ ga-abịa, ka Jehova nke ụsụụ ndị agha kwuru.Ma ònye pụrụ idi ụbọchị ọ ga-abịa, ònye pụkwara iguzo mgbe ọ ga-apụta? Nihi na ọ ga-adị ka ọkụ nke onye na-anụcha ihe, dịkwa ka ncha nke ndị na-asụ ákwà.Ọ ga-anọdụkwa dị ka onye na-anụcha ihe na onye na-eme ka ọlaọcha dị ọcha, ọ ga-emekwa ka ụmụ Livaị dị ọcha; ọ ga-anụcha ha dị ka ọlaedo, nụchaakwa ha dị ka ọlaọcha, ha ga-aghọkwara Jehova ndị na-eweta onyinye inweta ihu ọma nezi omume.Onyinye inweta ihu ọma nke Juda na Jeruselem ga-eweta ga-atọ Jehova ụtọ, dị ka ọ dị noge dị anya gara aga, dịkwa ka ọ dị noge ochie.M ga-abịaru unu nso ikpe unu ikpe, m ga-agba akaebe ọsọ ọsọ megide ndị dibịa afa, megidekwa di ma ọ bụ nwunye nke na-akwa iko, megidekwa ndị na-aṅụ iyi ụgha, megidekwa ndị na-aghọ aghụghọ nụgwọ e kwesịrị ịkwụ onye ọrụ, na-aghọkwa nwaanyị di ya nwụrụ na nwa na-enweghị nna aghụghọ, nakwa ndị na-emegbu onye mbịarambịa, ha adịghị atụ egwu m, ka Jehova nke ụsụụ ndị agha kwuru.Nihi na abụ m Jehova; adịghị m agbanwe agbanwe. Unu onwe unu bụ ụmụ Jekọb; unu anwụchabeghị.Malite nụbọchị ndị nna nna unu, unu agbakụtawo ụkpụrụ m azụ, unu adịghịkwa edebe ha. Lọghachikwutenụ m, m ga-alọghachikwutekwa unu, ka Jehova nke ụsụụ ndị agha kwuru.Mmadụ ọ ga-ezu Chineke ohi? Ma unu na-ezu m ohi.Unu na-akọcha m, unu na-ezukwa m ohimba unu nozuzu ya.Webatanụ otu ụzọ nụzọ iri niile nụlọ nkwakọba ihe m, ka nri wee dịrị nụlọ m; biko, nwaleenụ m nihe a, ka Jehova nke ụsụụ ndị agha kwuru, ma ḿ gaghị emeghe ọnụ ụzọ mmiri nke eluigwe wee wụsa unu ngọzi ruo mgbe ọ na-adịghị ihe ga-akọ unu.M ga-abara ihe na-eripịa ihe mba nihi unu, ọ gaghị ebibi mkpụrụ ala unu mepụtara, osisi vaịn ndị dị nubi ga-amịkwara unu mkpụrụ, ka Jehova nke ụsụụ ndị agha kwuru.Mba niile ga-akpọkwa unu ndị obi ụtọ, nihi na unu onwe unu ga-aghọ ala obi ụtọ, ka Jehova nke ụsụụ ndị agha kwuru.Okwu unu kwuru megide m dị ike, ka Jehova kwuru.Unu sịrị, Ọ baghị uru ijere Chineke ozi. Olee uru anyị ritere na anyị anọwo na-eme ihe ọ chọrọ anyị naka, jegharịakwa nihu mgbarụ nihi Jehova nke ụsụụ ndị agha?Ugbu a kwa, anyị na-akpọ ndị dị mpako ndị obi ụtọ. E wuliwokwa ndị na-eme ajọ omume elu. Ha anwalewokwa Chineke, ma ọ dịghị ihe mere ha.Noge ahụ, ndị na-atụ egwu Jehova nọ na-akparịta ụka, otu onye na ibe ya, Jehova nọkwa na-ege ntị ma na-anụ ihe ha na-ekwu. E wee malite ide akwụkwọ ncheta nihu ya maka ndị na-atụ egwu Jehova nakwa maka ndị na-echebara aha ya echiche.Ha ga-aghọkwa nke m, ka Jehova nke ụsụụ ndị agha kwuru, nụbọchị m ga-eme ka ha bụrụ ihe onwunwe m pụrụ iche. M ga-enwekwara ha ọmịiko, dị nnọọ ka mmadụ na-enwere nwa ya nke na-ejere ya ozi ọmịiko.Unu ga-ahụkwa ọzọ ihe dị iche netiti onye ezi omume na onye ajọ omume, netiti onye na-ejere Chineke ozi na onye na-adịghị ejere ya ozi. 